15.11.2022 г.
BG
Официален вестник на Европейския съюз
C 434/51 Четвъртък, 7 април 2022 r.
— като взе предвид член 132, параграф 2 от своя Правилник за дейността,
А. като има предвид, че нахлуването в Украйна от страна на Руската федерация и нападенията срещу украинското население принудиха голям брой хора и семейства да избягат от Украйна, като нанесоха огромни щети, особено на децата и младите хора в по-широкия регион;
Б. като има предвид, че според последния доклад на УНИЦЕФ (6) към 25 март 2022 г. над 3,7 милиона бежанци са избягали от Украйна от началото на войната; като има предвид, че се очаква тази цифра да продължи да нараства през следващите седмици; като има предвид, че според оценки на ООН понастоящем има почти 6,5 милиона души, които са били вътрешно разселени от началото на войната, и още 12,65 милиона души, пряко засегнати от конфликта;
В. като има предвид, че според последния доклад на УНИЦЕФ (7) жените и децата съставляват 90 % от всички бежанци, бягащи от Украйна; като има предвид, че почти половината от бежанците, бягащи от Украйна, са в училищна възраст (8); като има предвид, че според УНИЦЕФ над 2,5 милиона деца са били вътрешно разселени от началото на конфликта;
Г. като има предвид, че към 25 март 2022 г. съседните държави се справят с огромен приток на бежанци, бягащи от Украйна, като над 2,2 милиона са отишли в Полша, над 579 000 в Румъния, над 379 000 в Молдова, близо 343 000 в Унгария и над 545 000 в други държави (9);
Д. като има предвид, че при тези високи стойности децата, особено когато не са придружени, са изложени на повишен риск от насилие, злоупотреба и експлоатация и че съществува повишен риск децата да изчезнат и да станат жертва на трафик, особено когато се придвижват през границите;
Е. като има предвид, че повече от 100 000 деца, половината от които с увреждания, живеят в специализирани заведения за грижи и пансиони в Украйна (10), а над 90 % от тези деца имат родители; като има предвид, че според официални данни 4 311 бебета са родени в Украйна между 24 февруари и началото на март, и като има предвид, че се счита, че в началото на кризата има 265 000 бременни жени, от които около 80 000 се очаква да родят през следващите три месеца;
Ж. като има предвид, че според Върховния комисар на ООН за бежанците (ВКБООН) през 2021 г. в Украйна е имало най-малко 35 875 лица без гражданство и лица с неопределено гражданство; като има предвид, че приблизително 10-20 % от приблизително 400 000 роми, живеещи в Украйна, са без гражданство или са изложени на риск от липса на гражданство; като има предвид, че за 55 % от децата, родени в Донецк и Луганск, и за 88 % от децата, родени в Крим, се съобщава, че не разполагат с украински удостоверения за раждане или лични документи, което ги излага на риск от липса на гражданство (11); като има предвид, че децата, подложени на принудителна миграция, са изложени на повишен риск от липса на гражданство поради проблеми, свързани с пречки пред регистрирането на ражданията в тяхната държава на произход или по време на разселване и липсата на признаване на липсата на гражданство на техните родители; като има предвид, че този риск се изостря за непридружените деца с оглед на пречките пред документирането и регистрацията, включително липсата на доказателства за семейни връзки;
(6) (7) (8) (9) (10)
(11)
УНИЦЕФ, Положение в Украйна: Отговор на бежанците в съседните държави — доклад No 3 за хуманитарното положение, 23 март 2022 г.
УНИЦЕФ, Положение в Украйна: Отговор на бежанците в съседните държави — доклад No 3 за хуманитарното положение, 23 март 2022 г.
Европейска комисия, „Бягащи от Украйна: подкрепа за образованието“, на разположение на адрес: https://ec.europa.eu/info/strategy/ priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine/ fleeing-ukraine-support-education_en УНИЦЕФ, Положение в Украйна: Отговор на бежанците в съседните държави — доклад No 3 за хуманитарното положение, 23 март 2022 г. Вж.
УНИЦЕФ, „Непридружените и отделени деца, бягащи от ескалиращия конфликт в Украйна, трябва да бъдат защитени“, съвместно изявление на изпълнителния директор на УНИЦЕФ Катрин Ръсел и Върховния комисар на ООН за бежанците Филипо Гранди, 7 март 2022 г., и Надежда и домове за децата, Илюзията за закрила: Аналитичен доклад, основан на констатациите от всеобхватно проучване на системата за закрила на детето в Украйна, 2017 г., достъпен на адрес: http://www.openingdoors.eu/theillusion-of-protection-national-audit-of-the-child-protection-system-in-ukraine Вж. информация на Европейската мрежа за лица без гражданство, „Лица без гражданство и хора, изложени на риск от липса на гражданство, принудително разселени от Украйна“, 10 март 2022 г., и ВКБООН, „Лица без гражданство“, на разположение на адрес https://www.unhcr.org/ua/en/stateless-persons